Nigerian puolustusvoimat

**Nigerian puolustusvoimat** (, **NAF**) jaetaan kolmeen puolustushaaraan: maavoimiin, merivoimiin ja ilmavoimiin. Kaikki puolustushaarat toimivat pääesikunnan, eli DHQ:n *(The Defence Headquarters)* alaisuudessa. Komentohierarkian mukaan puolustusvoimien ylipäällikkönä toimii Nigerian presidentti Bola Tinubu ja tämän jälkeen puolustusministeri Mohammed Badaru Abubakar sekä kolmanneksi esikuntapäällikkö kenraali Christopher Gwabin Musa. Nigerian puolustusvoimilla on yli 230 000 aktiivista varusmiestä. Global Firepowerin kansainvälisessä vertailussa Nigerian asevoimat on luokiteltu Afrikan neljänneksi tehokkaimmaksi armeijaksi ja kansainvälisesti se on sijalla 39. Puolustusvoimain määrärahataso oli 4 miljardia dollaria vuosina 2024-2025.

Nigerialla on puolustusmateriaali- ja hankintasopimukset useiden eri maiden, kuten Yhdysvaltojen, Kanadan, Kiinan, Ranskan, Britannian, Australian, Brasilian ja Saksan kanssa.
## Puolustushaarat
Asevoimat jakautuu kolmeen puolustushaaraan:

*  Nigerian maavoimat (Nigerian *Army, NA)*
*  Nigerian laivasto (Nigerian *Navy, NN*)
*  Nigerian ilmavoimat (Nigerian *Air Force, NAF*)

## Tehtävät ja toimivaltuudet
Nigerian puolustusvoimien tehtävistä ja toimivaltuuksista on säädetty vuoden 1999 perustuslain artikloissa 217-220 seuraavasti:

* (1) Liittovaltion puolustusvoimien puolustushaaroihin kuuluvat a) maavoimat b) laivasto ja c) ilmavoimat. Mahdolliset muut puolustushaarat voidaan perustaa liittovaltion kansalliskokouksessa esitetyn lain säätämis-, tai muuttamisjärjestyksessä.
* (2) Liittovaltion tulee varustaa ja ylläpitää puolustusvoimia sen tarkoituksen ja lakisääteisten tehtäviensä suorittamisen kannalta toimintatehokkaina ja kansalliskokouksessa säädetyn lain mukaisesti puolustusvoimien tehtävinä ovat:
* a) Nigerian puolustaminen ulkoiselta hyökkäykseltä;
* b) sen alueellisen koskemattomuuden säilyttäminen ja rajojen turvaaminen maalla, merellä tai ilmassa tapahtuvilta loukkauksilta;
* c) tukahduttaa kapina tai terrorismitoiminta ja toimia siviiliviranomaisten apuna yleisen järjestyksen palauttamiseksi silloin, kun presidentti sitä erikseen pyytää, mutta kuitenkin kansalliskokouksessa säädetyn lain ehtorajoja loukkaamatta; ja
* d) suorittaa muut kansalliskokouksessa säädetyssä laissa määritellyt tehtävät.
* (3) Liittovaltion puolustusvoimien upseerikunnan on toiminnassaan heijastettava Nigerian liittovaltion luonnetta.

## Rakenne ja yksiköt

### Komentorakenne
Nigerian presidentti toimii puolustuvoimien ylipäällikkönä ja käyttää perustuslaillista valtaansa puolustusministeriön kautta, joka vastaa armeijan ja sen henkilöstön johtamisesta. NAF:n operatiivinen johtaja on puolustusvoimien esikuntapäällikkö, joka on Nigerian puolustusministerin alainen. Nykyinen päällikkö on kenraali Christopher Gwabin Musa.

Nigerian maanpuolustusneuvosto (, NDC) on toiminut vuodesta 1979 lähtien ja se neuvoo presidenttiä puolustusvoimiin liittyvissä asioissa. NDC:n puheenjohtajana toimii presidentti ja sen jäseniä ovat Nigerian varapresidentti, kansallisen turvallisuuden neuvonantaja, puolustusministeri, puolustusvoimien esikuntapäällikkö, armeijan esikuntapäällikkö sekä merivoimien esikunta- ja lentoesikuntapäällikkö.

#### Nigerian maavoimat

Nigerian maavoimat (NA) on henkilöstömäärältään Nigerian puolustuhaaroista suurin. Sen tärkeimmät kokoonpanoyksiköt ovat 1. divisioona, 2. divisioona, 3. panssaridivisioona, 81. divisioona, 82. divisioona sekä äskettäin muodostetut 8., 7. ja 6. divisioonat. Nigerian maavoimia johtaa tällä hetkellä kenraaliluutnantti Taoreed Abiodun Lagbaja.

#### Nigerian laivasto

Nigerian laivaston (NN) komentorakenne muodostuu Abujassa sijaitsevasta laivaston pääesikunnasta sekä kolmesta laivaston päämajasta, jotka sijaitsevat Lagosissa, Calabarissa ja Bayelsassa. Operatiivisia asemia on seitsemän, laivastotelakoita kaksi sekä kaksi laivuetta Lagosissa ja Calabarissa. Laivastoa johtaa tällä hetkellä vara-amiraali Emmanuel Ikechukwu Ogalla.

#### Nigerian ilmavoimat

Nigerian ilmavoimat (NAF) perustettiin virallisesti jo vuonna 1964 Länsi-Saksan ilmavoimien ilmailuteknisellä asiantuntija-avustuksella ja kalustotuella. Ilmavoimat aloittivat ainoastaan rahtilento yksiköillä ja samaan aikaan miehistöä koulutettiin Kanadassa, Etiopiassa ja Pakistanissa. Nigerian ilmavoimat saavuttivat lentotaistelukyvyn vasta vuonna 1966. Vuonna 2021 ilmavoimien vahvuus oli 18 000 henkilöjäsentä. Nigerian ilmavoimia johtaa tällä hetkellä ilmamarsalkka Hassan Bala Abubakar.

## Rauhanturvaaminen ja kansainvälinen sotilaallinen kriisinhallinta

Länsi-Afrikan talousyhteisön ECOWASin jäsenet perustivat Nigerian puolustusvoimien hallitseman kriisinhallintajoukon ECOMOGin vuonna 1990 puuttuakseen Liberian sisällissotaan. Nigeria osoitti kykynsä mobilisoida ja sijoittaa prikaatin kokoisia joukkoja rauhanturvaoperaatioihin Liberiassa. Nigeria on osallistunut YK:n ja ECOWASin rauhanturvaoperaatioihin Jugoslaviassa, Guinea-Bissaussissa sekä Sierra Leonessa. Kaiken kaikkiaan Nigerian puolustusvoimat on ollut mukana yli neljässäkymmenessä YK:n organisoimassa rauhanturvaoperaatiossa. Pelkästään Liberian rauhanturvaamisoperaatioissa Nigeria on kustantanut omasta valtiobudjetistaan yli 8 miljardia dollaria.

### Luettelo Nigerian osallistumista rauhanturvaoperaatioista

* Darfur ja Sudan, 2004
* UNIPOM - Toinen Intian–Pakistanin sota, 1965
* UNIFIL - Libanon, 1978
* UNIIMOG - Iran ja Irak, 1988
* UNPROFOR - Jugoslavia, 1998
* UNMISET - Itä-Timor, 1999
* MONUC - Kongon demokraattinen tasavalta, 2004
* MINURSO - Länsi Sahara, 1991
* UNISFA - Sudan, 2011
* UNMISS - Sudan, 2011
* MINUSCA - Keski-Afrikan tasavalta, 2014

## Asevelvollisuus
Nigeriassa ei ole asevelvollisuutta, mutta vuodesta 1973 lähtien yliopistoista ja ammattikorkeakouluista valmistuneiden on vaadittu osallistumaan siviilipalvelustyyppiseen National Youth Service Corps-ohjelmaan vuodeksi. Tätä kutsutaan myös nimellä "kansallinen palvelusvuosi".

### Varusmiespalvelus
Varusmiespalvelus on Nigeriassa vapaaehtoista 18-26 ikäisille miehille ja naisille. Varusmiespalveluksen kesto riippuu haetusta palvelujaksosta. Lyhyin varusmiespalveluksen kesto on yhdeksän kuukautta ja sotakorkeakoulussa palveluksen suorittava varusmies, palvelee noin viisi vuotta. Tähän ei mukaan lueta upseeritason palvelujaksoa tai lisäkoulutuksia. 

## Sotakorkeakoulut
Nigerian puolustusvoimiin kuuluvia sotatieteellisiä korkeakouluja ovat Kadunassa sijaitseva Nigerian maanpuolustuskorkeakoulu (), Jajin sotilaskorkeakoulu () ja Abujan kansallinen sotakorkeakoulu ().

## Kalusto
Pääosa Nigerian puolustusvoimien kalustosta on eurooppalaisvalmisteista tai mutta siihen kuuluu myös kiinalaista ja yhdysvaltalaista kalustoa.
Tiedosto:RAN-IFR 2013 D3 44.JPG|Nigerian laivaston NNS Thunder-F90
Tiedosto:Type 056 corvette ？.jpg|Nigerian laivaston Type 056-korvetti, NNS *Unity-*F92
Tiedosto:Italian Helicopter HH139, Trident Juncture 15 (cropped).jpg|Nigerian laivaston käytössä oleva Leonardo AW139 keskiraskas helikopteri
Tiedosto:ShaldagMk3.jpg|Nigerian laivaston käytössä oleva Shaldag Mk2-luokan partiovene
Tiedosto:Kia KLTV at ADAS 2018.jpg|Nigerian maavoimien käytössä oleva K151 Raycolt maastoajoneuvo
Tiedosto:Nigerian Navy Agusta A-109 Iwelumo-1.jpg|Nigerian laivaston käytössä olevat Agusta A-109 monikäyttöhelikopterit
Tiedosto:Nigerian Air Force Alenia G-222 (C-27 Spartan) Iwelumo-1.jpg|Nigerian ilmavoimien käytössä oleva Aeritalia G.222 sotilaskuljetuskone
Tiedosto:Nigerian JF-17 fighter aircraft.png|Nigerian ilmavoimien käytössä oleva PAC JF-17 Thunder monitoimihävittäjä
Tiedosto:Nigerian Air Force Aerospatiale AS-332M1 Super Puma Iwelumo-1.jpg|Nigerian ilmavoimien käytössä oleva Eurocopter AS332 Super Puma keskiraskas helikopteri
Tiedosto:TAI T129Atak (1).jpg|Nigerian ilmavoimien tilaama T129 ATAK taisteluhelikopteri.


## Historia

### Puolustusvoimien edeltäjä Britannian siirtomaa vallan aikana
Nigerian puolustusvoimien historia juurtaa Ison-Britannian siirtomaa aikaiseen kuninkaalliseen Länsi-Afrikan rykmenttiin, joista myöhemmin tuli Nigerialainen itsenäisyyden myötä Nigerian puolustusvoimat vuonna 1960. Tästä johtuen ajallisesti Nigerian puolustushaarojen eri yksiköt olivat olemassa jo ennen maan varsinaisen pääesikunnan ja puolustusvoimien syntyä. Vuonna 1956 Länsi-Afrikan kuninkaallinen rajarykmentti (RWAFF) nimettiin uudelleen Nigerian maavoimiksi.

## Katso myös

* Nigerian ilmavoimat
* Nigerian laivasto
* Nigerian maavoimat
* Nigerian pääesikunta
* Nigerian puolustusvoimain komentaja
* Nigerian puolustusministeri

## Lähteet

## Aiheesta muualla

* Nigerian puolustusministeriö
* Nigerian pääesikunta
* Nigerian maavoimat 
* Nigerian ilmavoimat
* Nigerian laivasto